Selamat datang kakawanan sabaratan, disini ulun handak menganal akan diri ulun, nama Nisa. Mudahan amun buhan pian sudah kenal nginih kita jadi bubuhan kula dunia wan akhirat. Aamiin.
Di sini, ulun handak mengisahakan kayapa maulah bingka barandam. Sudah tahu berataan lo kayapa bingka barandam? Nyaman banar rasanya.
Yang pamulaan harus disiap-akan adalah bahan dan alat yang handak kita gawi.
Bahan:1. Hintalo ayam ras 6 biji
2. Galapung 7 sendok
3. Gula sesadangnya jangan telalu banyak, karena banyu yang pakai merandam sudah bebuat gula jua
4. Pandan sakira harum
5. Banyu putih pakai menjarang bingka nya kaina, jadi amun kawa semakin banyak banyu putih semakin berandam bingka nya.
Alat:1. Mixer
2. Tuangan bingka nang halus
3. Panci
Cara Maulah:Pamulaan, hintalu di pacah, habis itu di mixer sampai putih kaya busa. Kira kira satangah jam lah me mixser ini.
Pas sudah putih, buati galapung tunggal gimitan sakira kada tahantak. Bila tahantak jadi bantat. Bila bantat, dapat wadainya sadikitanya.
Bila sudah di campur mati-ii mixer-nya, habis itu panasakan adonan tadi. Lamunnya sudah panas, buati adonan. Sampai pina masak di balik wadai tadi ( tapi ini sasuai kahandak kita haja, amunnya ulun kada bebalik karena sudah masak).
Di kompor yang sabutingnya buati banyu gasan marandam bingkanya, habis itu gula, kasumba kuning sadikit habis itu hanyar daun pandan sakira harum.
Pas banyu manggurak, buati bingka barandam yang sudah masak tadi, satumat-ah marandamnya, melarak inya, bangkit ai lagi.
Nah itu lah resep bingka barandam. Kayapa kira-kira, bisalah buhan pian? Wadai ini manurut ulun paling nyaman di makan pas dingin. Jadi dibuat dalam kulkas, pas dimakan bujur- bujur sigar. Bila bagian pian marasa handak dan kadada nang manjual, baik beolah saurang haja. Dasar bujur nyaman di makan pas kadada gawian, sambil memikirakan apakah hehe..
Sampai batamuan lagi lah ..
Nang manulis: Nisa (https://www.nisazet.com)
Nang ma-edit: Enny (www.ennyratnawati.com)
bjn_Latn bjn_Latn bjn_Latn bjn_Latn bjn_Latn bjn_Latn bjn_Latn bjn_Latn bjn_Latn bjn_Latn jav_Latn bjn_Latn bjn_Latn bjn_Latn bjn_Latn bjn_Latn bjn_Latn bjn_Latn bjn_Latn jav_Latn